**do výberového konania**

**ochranné odevy okrem montérok pre závody spoločnosti MHTH**

# Úvod

V mene MH Teplárenského holdingu (ďalej MHTH) si Vás dovoľujeme požiadať o spracovanie a zaslanie cenovej ponuky do výberového konania pre OOPP- Ochranné odevy okrem montérok pre závody spoločnosti MHTH.

# Predmet výberového konania

Predmetom obstarávania je zabezpečenie dodávok osobných ochranných pracovných prostriedkov – OOPP- Ochranné odevy okrem montérok pre závody spoločnosti MHTH (ďalej len „OOPP“) pre zamestnancov MH Teplárenský holding, a.s. (ďalej len „MHTH“) na ochranu pred existujúcimi nebezpečenstvami vyplývajúcimi z pracovného procesu. OOPP- Ochranné odevy okrem montérok pre závody spoločnosti MHTH určené na ochranu bezpečnosti a zdravia zamestnanca sú bližšie špecifikované v prílohe č. 1 s predpokladaným 36 m. nákupom.

OOPP- Ochranné odevy MHTH budú distribuované do jednotlivých teplární:

* MH Teplárenský holding, a.s, závod Bratislava, Turbínová 3, 831 04 Bratislava – mestská časť Nové Mesto,
* MH Teplárenský holding, a.s., závod Trnava, Coburgova 84, 917 42 Trnava,
* MH Teplárenský holding, a.s., závod Žilina , Košická 11, 011 87 Žilina,
* MH Teplárenský holding, a.s., závod Martin, Robotnícka 17, 036 80 Martin,
* MH Teplárenský holding, a.s., závod Zvolen, Lučenecká cesta 25, 961 50 Zvolen,
* MH Teplárenský holding a.s., závod Košice, Teplárenská 3, 042 92 Košice.

Obstarávateľ požaduje v ponuke uviesť či účastník je alebo nie je schopný zabezpečiť konsignačný sklad. Všetky dodané OOPP musia spĺňať požiadavky podľa zákona č. 56/2018 Z. z. o posudzovaní zhody výrobku, sprístupňovaní určeného výrobku na trh a o zmene a doplnení niektorých zákonov v znení neskorších predpisov a Nariadenia Európskeho parlamentu a Rady (EÚ) 2016/425 z 9. marca 2016 o osobných ochranných prostriedkoch a o zrušení smernice Rady 89/686/EHS. Uchádzač vo svojej ponuke predloží certifikát alebo vyhlásenie o posudzovaní zhody podľa vyššie uvedeného zákona na každý druh tovaru uvedený v prílohe č.1.

# Platnosť ponuky

Ponuky zostávajú platné počas lehoty viazanosti ponúk do 01. 05. 2025.

# Náklady na ponuku

Všetky výdavky spojené s prípravou a predložením ponuky znáša účastník bez akéhokoľvek finančného nároku u obstarávateľa.

# Harmonogram súťaže

Výberové konanie je vyhlasované prostredníctvom internetového portálu Proebiz.

* + - Vyhlásenie dňa 16. 01. 2025,
		- kolo otázok účastníkov do 22. 01. 2025, do 12,00 hod.,
		- odpovede obstarávateľa zaslané do 24. 01. 2025,
		- predloženie ponuky v ERMMA 1. kole 28.01.2025**, o 10,00 hod.**
		- Kontrolné kolo : od 28.01.2025, o 10,00 hod. do 04.02.2025, o 10,00 hod. ,
		- aukcia bude vyhlásená dodatočne
		- rokovanie a informácia o ďalšom postupe,
		- predpokladaný termín uzatvorenia zmluvy najneskôr do 01. 03. 2025.

# Požiadavky na obsah ponuky účastníka

Účastník, ktorý má záujem sa výberového konania zúčastniť, musí elektronicky v systéme Proebiz predložiť ponuku **do 28.01.2025,**  **o 10,00 hod**.:

1. **Deklaráciu potrebných povolení a oprávnení na výkon a dodávku predmetu zmluvy** v zmysle platnej legislatívy v SR. Urobíte tak vo voliteľných podmienkach. V prípade nedisponibility budete zo súťaže vylúčení. (účastník disponuje dokladom o oprávnení podnikať, respektíve dokladov o zapísaní v profesijnom zozname vedenom profesijnou organizáciou. V predmete podnikania musí byť zapísaný predmet podnikania oprávňujúci účastníka poskytovať požadovaný predmet zákazky)
2. **Čestné vyhlásenie** - Súhlas s obsahom „Čestné vyhlásenie účastníka, ktoré tvorí prílohu týchto súťažných podkladov. Urobíte tak vo voliteľných podmienkach. V prípade nesúhlasu budete zo súťaže vylúčení.
3. Súhlas s „**Lehotou platnosti ponúk do 01.05.2025**“.Urobíte tak vo voliteľných podmienkach. V prípade nesúhlasu budete zo súťaže vylúčení.
4. Zoznam minimálne piatich (5) zmlúv (referencií) od najdôležitejších odberateľov účastníka z hľadiska ich finančného objemu, predmetom ktorých bola dodávka OOPP – Ochranné odevy v zmysle špecifikácie uvedenej v prílohe č. 1 za obdobie 01/2023 – 12/2024.
	* + Do referenčného zoznamu účastník zahrnie minimálne tri (3) zmluvy (referencie) na

dodávku OOPP – Ochranné odevy s finančným plnením nad 10.000,- EUR/rok pre jedného odberateľa. Za jednu (1) referenciu sa považuje zmluva od jedného (1) odberateľa. Každá z predložených referencií musí obsahovať: - obchodné meno, sídlo a zameranie odberateľa; - lehoty dodania; - dĺžka zmluvného vzťahu; - výška finančného plnenia každej zmluvy za každý kalendárny rok; - kontaktnú osobu (meno, tel. číslo, e-mail) odberateľa.

1. Certifikáty alebo potvrdeniami s jasne identifikovanými odkazmi na technické špecifikácie alebo technické normy vzťahujúce sa na tovar, vydanými orgánmi kontroly kvality alebo určenými orgánmi s právomocou posudzovať zhodu.
2. Účastník sa zaväzuje predložiť návody na použitie v slovenskom jazyku.
3. K všetkým položkám predloží účastník technické listy, ktoré budú iba v slovenskom jazyku.
4. Vyplní Rámcovú kúpnu zmluvu, ktorá tvorí prílohu č. 4 pozvánky. Súhlas s obsahom „Rámcovej kúpnej zmluvy urobíte vo voliteľných podmienkach. V prípade nesúhlasu budete zo súťaže vylúčení.

# Základné požiadavky (zmluvné dojednania)

1. Rámcová kúpna zmluva
2. Fakturácia po skončení kampane s dobou splatnosti min. 60 dní od doručenia faktúry .
3. Bez zálohových platieb a kaucie.

# Cena

* 1. Navrhovaná zmluvná cena musí byť stanovená podľa § 3 zákona NR SR č.18/1996 Z. z. o cenách v znení neskorších predpisov.
	2. Ceny v ponukách účastníkov musia byť uvedené v **eurách bez DPH.**
	3. Účastník stanoví cenu za obstarávaný predmet zákazky na základe vlastných výpočtov, činností, výdavkov a príjmov podľa platných právnych predpisov. Účastník je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie, pričom do svojich cien zahrnie všetky náklady spojené s plnením predmetu zákazky. Účastník vloží cenovú ponuku do ERMMA ponuky v Proebize.

# Kritérium na vyhodnotenie ponúk pre príslušnú časť predmetu zákazky

Na základe predložených cenových ponúk obstarávateľ zostaví poradie účastníkov, pričom kritériom je **najnižšia cena** za predmet obstarávania.

# Spôsob vyhodnotenia ponúk pre príslušnú časť predmetu zákazky

# Komisia zostaví poradie úspešnosti ponúk zostupne na základe kritéria na vyhodnotenie ponúk. Na prvom mieste sa umiestni ponuka účastníka, ktorý uvedie v ponuke najnižšiu celkovú cenu za predmet obstarávania.

# Komisia na vyhodnotenie ponúk vyhodnotí iba tie ponuky, ktoré neboli zo súťaže vylúčené. Komisia na vyhodnotenie ponúk hodnotí ponuky podľa kritéria na vyhodnotenie ponúk a pravidiel jeho uplatnenia uvedeného v predchádzajúcom bode 10.1.

# Poskytnutie doplňujúcich informácií

Doplňujúce informácie budú účastníkom poskytnuté na požiadanie, a to mailom ivana.koubova@mhth.sk. Odpovede budú zaslané účastníkom prostredníctvom hromadnej správy. Otázky je možné zaslať najneskôr do **22. 01. 2025 – 12,00 hod.**

# Ponuka

Ponuka účastníka musí byť doručená elektronicky. Účastník predkladá ponuku elektronicky v module „ERMMA“ na <https://mhth.proebiz.com> v PDF formáte.

*Účastník uvedie vstupnú cenu v elektronickej aukcii.*

*Vyhlasovateľ prieskumu trhu je oprávnený požadovať od účastníka predloženie dodatočných dokladov a dokumentov ak má pochybnosti o pravosti, resp. úplnosti dokladov a dokumentov predložených účastníkom.*

# Kontaktné osoby

Ivana Koubová – strategický nákupca MH Teplárenský Holding a.s.

Tel. +421 918 709 724

e-mail: ivana.koubova@mhth.sk

Účastník/dodávateľ môže komunikovať len s osobami uvedenými v tomto dokumente. **Komunikácia s inými osobami môže byť dôvodom na vylúčenie účastníka zo súťaže.**

# Záverečné ustanovenia

Táto výzva do výberového konania nie je súčasťou výberu dodávateľa podľa zákona o verejnom obstarávaní.

MH Teplárenský holding si vyhradzuje právo ukončiť proces výberu dodávateľa v ktorejkoľvek etape a odstúpiť od jednania s dodávateľom bez udania dôvodu. Na základe odstúpenia od jednania nebude možné vznášať voči MH Teplárenskému holdingu žiadne nároky.

Všetky údaje poskytnuté spoločnosťou MH Teplárenský holding tomto výberovom konaní, tak ako aj všetky údaje predložené účastníkom, sa považujú za dôverné a môžu byť použité iba pre účely súvisiace s procesom výberu dodávateľa pre MH Teplárenský holding.

V prípade otázok sa môžete obrátiť na uvedené kontakty.

# Prílohy

Príloha č.1 Technická špecifikácia

Príloha č.2 Formulár na otázky a odpovede

Príloha č. 3 Čestné vyhlásenie

Príloha č. 4 Rámcová kúpna zmluva